./data/phi0914/phi00127/phi0914.phi00127.perseus-lat2.xml
Quinctius  consul, dictatore  comitiorum ludorumque       faciendorum causa dicto T  Manlio Torquato, ex volnere moritur; alii Tarenti,       alii in Campania mortuum tradunt  ita ,  quod nullo ante bello acciderat, duo consules sine memorando proelio       interfecti velut orbam rem publicam reliquerant  dictator Manlius       magistrum equitum C  Servilium—tum aedilis curulis erat—dixit  senatus quo die primum est habitus ludos magnos facere dictatorem       iussit, quos M  Aemilius praetor urbanus C  Flaminio, Cn  Servilio consulibus       fecerat et in quinquennium voverat  tum dictator et fecit ludos et in       insequens  lustrum vovit  ceterum cum duo consulares exercitus tam prope hostem sine ducibus       essent, omnibus aliis omissis una praecipua cura patres populumque incessit       consules primo quoque tempore creandi, et ut  eos       crearent potissimum quorum virtus satis tuta a fraude Punica esset:  cum toto eo bello damnosa praepropera ac fervida       ingenia imperatorum fuissent,  tum eo ipso anno consules       nimia cupiditate conserendi cum hoste manum in necopinatam fraudem lapsos esse;            ceterum deos immortales, miseritos       nominis Romani, pepercisse innoxiis exercitibus, temeritatem consulum ipsorum       capitibus damnasse